**Csongrád Város Polgármesterétől**

Száma: Önk/71-3/2020. **„M”**

Témafelelős: Dr. Juhász László

# ELŐTERJESZTÉS

# Csongrád Város Önkormányzata Képviselő-testülete

**2020. október 29-i ülésére**

Tárgy: A Gazdasági Ellátó Szervezet intézményvezetői pályázatának kiírása

**Tisztelt Képviselő-testület!**

Csongrád Városi Önkormányzat Képviselő-testülete 41/2015. (II. 19.)önkormányzati határozatával, 2015.április.01. napjától 2020. március 31. napjáig, 5 év határozott időre Pintér Józsefnét bízta meg a Gazdasági Ellátó Szervezet intézményvezetői tisztségének ellátásával. Ezen megbízást a Képviselő-testület 31/2020./III. 26./önkormányzatihatározatával *(veszélyhelyzetre tekintettel megerősítve a 6/2020. (III. 26.)polgármesteri határozattal)* meghosszabbította 2020. december 31. napjáig.

A közalkalmazottak jogállásáról szóló többször módosított 1992. évi XXXIII. törvény 20/B. §-a alapján intézményvezetői megbízást pályázati eljárás lefolytatása alapján lehet adni. A Gazdasági Ellátó Szervezetre vonatkozó ágazati jogszabály nevezetesen a 77/1993. (V.12.) kormányrendelet külön rendelkezést nem tartalmaz a vezetői állás betöltése vonatkozásában.

Indítványozom, hogy a pályázati felhívásra jelentkezőket a Képviselő-testület szakbizottságaként a Városgazdasági, Ügyrendi-és Összeférhetetlenségi Bizottság hallgassa meg és tegye meg személyi javaslatát. Természetesen a bizottsági ülésen a képviselő-testület bármely tagja jelen lehet, hozzászólhat.

Mindezek alapján javasolom elfogadni a pályázati felhívást, amely az intézményvezetői állás betöltéséhez szükséges pályázati feltételeket tartalmazza. A 30 napos közzétételi határidőt figyelembe véve az új vezető kinevezésére a 2020. decemberi testületi ülésen kerülhet sor.

Javaslom a Képviselő-testületnek a pályázati felhívás elfogadását az előterjesztés melléklete szerinti tartalommal.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta *„A Gazdasági Ellátó Szervezet intézményvezetői pályázatának kiírása.”* tárgyú előterjesztést és az alábbi döntést hozza:

2

1. A Képviselő-testület pályázatot ír ki a Gazdasági Ellátó Szervezet intézményvezetői (magasabb vezető) állásának betöltésére, az előterjesztés melléklete szerinti tartalommal.

Felelős: Bedő Tamás polgármester

Határidő: folyamatos

1. A Képviselő-testület felkéri Csongrád város jegyzőjét, hogy a pályázati kiírást a törvényi előírásoknak megfelelően tegye közzé, majd a beérkezett pályázatokat elbírálásra készítse elő.

Felelős: Dr. Juhász László jegyző

Határidő: 2020. december 17-i Képviselő-testületi ülés

1. A Képviselő-testület felkéri a Városgazdasági, Ügyrendi-és Összeférhetetlenségi Bizottságot, hogy a beérkezett pályázatok alapján a jelentkezőket hallgassa meg és tegye meg személyi javaslatát.

 Felelős: Murányi László a Bizottság elnöke

 Határidő: folyamatos

Erről jegyzőkönyvi kivonaton értesítést kap:

1. a képviselő testület tagjai
2. Dr. Juhász László és általa
3. az érintettek.

Csongrád, 2020. október 21.

 Bedő Tamás

 polgármester

**Csongrád Városi Önkormányzat**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Csongrád Városi Önkormányzat Gazdasági Ellátó Szervezet
intézményvezető (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás öt év határozott időtartamra szól.

**A munkavégzés helye:**

Csongrád-Csanád megye, 6640 Csongrád, Kossuth tér 7.

**A beosztáshoz tartozó, illetve a vezetői megbízással járó lényeges feladatok:**

A közétkeztetéssel kapcsolatos feladatok ellátása, az alapító okirat szerinti önkormányzati intézmények részére pénzügyi, gazdasági feladatok végzése. Munkáltatói jogok gyakorlása. Az alapító felé történő kapcsolattartás, beszámolás.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Főiskola,
* Gazdasági, pénzügyi pályán szerzett gyakorlat - Legalább 3-5 év szakmai tapasztalat,
* Vagyonnyilatkozat tételi eljárás lefolytatása,
* Magyar állampolgárság
* Büntetlen előélet
* Cselekvőképesség

**A pályázat elbírálásánál előnyt jelent:**

* Mérlegképes könyvelői végzettség, államháztartási szakirány
* intézményvezetői - legalább 1-3 év vezetői tapasztalat

**A pályázat részeként benyújtandó iratok, igazolások:**

* Fényképpel ellátott szakmai önéletrajz
* Szakmai tapasztalat meglétét igazoló munkaügyi okmányok másolata
* Iskolai végzettségeket igazoló okiratok másolata
* Három hónapnál nem régebbi erkölcsi bizonyítvány
* A pályázó nyilatkozata arról, hogy a vagyonnyilatkozat-tételi eljárás lefolytatását vállalja.
* A pályázó nyilatkozata arról, hogy a pályázat elbírálásában résztvevők a teljes pályázati anyagot, a pályázó személyes adatait megismerhessék.

**A beosztás betölthetőségének időpontja:**

A munkakör a pályázat elbírálását követően 2021. január 1-től betölthető.

A pályázat benyújtásának határideje: 2020. november 30.

A pályázat kiírással kapcsolatban további információt ***Dr. Juhász László jegyző*** nyújt a 20/777-8338 telefonszámon.

**A pályázatok benyújtásának módja:**

* Postai úton, a pályázatnak a Csongrád Városi Önkormányzata címére történő megküldésével (6640 Csongrád, Kossuth tér 7. ). Kérjük a borítékon feltüntetni a pályázati adatbázisban szereplő azonosító számot: Önk/71-3/2020 , valamint a beosztás megnevezését: intézményvezető
* Elektronikus úton Erhardtné Bernát Henrietta részére a pmmunkaugy@csongrad.hu e-mail címen keresztül
* Személyesen: Erhardtné Bernát Henrietta, 6640 Csongrád, Kossuth tér 7. munkaügyi iroda

**A pályázat elbírálásának módja rendje:**

A kinevezésről a véleményezésre felkért bizottság javaslata alapján a képviselő testület dönt. A pályázók az eredményről az elbírálást követően értesítést kapnak. Az eredménytelenül pályázók pályázati anyaga postai úton visszaküldésre kerül. A pályázat kiírója fenntartja a pályázat eredménytelenné nyilvánításának jogát.

**A pályázat elbírálásának határideje:** 2020. december 17.

**A pályázati kiírás közzétételének helye, ideje:**

* Csongrád Város honlapja: [www.csongrad.hu](http://www.csongrad.hu), 2020. november 2.
* kozigallas.hu

**A munkáltatóval kapcsolatban további információt a www.csongrad.hu honlapon szerezhet.**

**A KÖZIGÁLLÁS publikálási időpontja:**

A pályázati kiírás közzé tevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.